অঘোরনাথ গুপ্ত
ব্রজসুন্দর মিত্র ১৮৫৭ খ্রিঃ ঢাকার আর্মেনিয়াটোলায় একটি বাড়ি কিনে সেখানে ব্রাহ্মসমাজের অধিবেশন বসাতে শুরু করেন। ১৮৬৩ খ্রিঃ এই বাড়িটি একটি ব্রাহ্ম বিদ্যালয়ে রূপান্তরিত হয়। অঘোরনাথ এই বিদ্যালয়ে দশ মাস শিক্ষকতা করেন। তাঁর প্রেরণায় যাঁরা ব্রাহ্মসমাজে যোগদান করেছিলেন তাঁদের মধ্যে বঙ্গচন্দ্র রায় এবং ভুবনমোহন সেনের নাম উল্লেখযোগ্য। এই সময়েই দুই ভাই কালীমোহন দাস এবং দুর্গামোহন দাস ঢাকায় এসে প্রভাবশালী বক্তৃতার মাধ্যমে ব্রাহ্মধর্ম প্রচার শুরু করেন। কেশবচন্দ্র সেন আসেন ১৮৬৫ খ্রিস্টাব্দে এবং ব্রাহ্মদের ক্রমবর্ধমান প্রভাবের প্রতিক্রিয়ায় ব্রাহ্ম-বিদ্বেষও বৃদ্ধি পায়।
ব্রজসুন্দর মিত্র
ব্রজসুন্দর মিত্র (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন।